Diari Oficial de la Generalitat Valenciana


Sumari del DOGV 5054, del 21-07-2005 (2005/7966)

Informació pública d'alternativa tècnica de Programa d'Actuació Integrada del Sector SUNP-3, de Sagunt.
-------------------------------------------------------------------------------------------------------

### Dades del document

Número de DOGV
:   5054

Data del DOGV
:   21-07-2005

Secció del DOGV
:   V. ALTRES ANUNCIS - A) ORDENAMENT DEL TERRITORI I URBANISME

Número del document
:   2005/7966


Organisme emissor
:   Stirling, SL

Tipus de document
:   Anunci

Informació pública d'alternativa tècnica de Programa d'Actuació Integrada del Sector SUNP-3, de Sagunt. [2005/X7966]
  
Es publica novament el present edicte, publicat ja en el DOGV de data 1 de juliol i en diari Levante de 2 de juliol proppassats, iniciant-se els còmputs dels terminis previstos en la legislació vigent a partir de la publicació del present edicte en el DOGV.
  
La mercantil Stirling, SL, ha formulat a l'empara del que establixen els articles 44, 48, 52 i concordants de la Llei 6/1994, de 15 de novembre, de la Generalitat Valenciana, Reguladora de l'Activitat Urbanística, alternativa tècnica de Programa d'Actuació Integrada per al desenvolupament del ?Sector SUNP-3- de Sagunt.
  
D'acord amb el que establix l'article 48 de la Llei esmentada es fa constar que l'alternativa tècnica presentada conté els documents següents: memòria del programa, pla parcial del ?Sector SUNP-3?, homologació sectorial modificativa, estudi d'impacte ambiental i avantprojecte d'urbanització del sector i annexos tècnics específics.
  
L'objecte de la iniciativa és l'ordenació detallada, programació i completa urbanització de l'àmbit del ?Sector SUNP-3?.
  
La Notaria en què estan protocol·litzats els documents és la de Francisco Bañón Sabater, notari del Col·legi de València, amb residència a Sagunt, i amb domicili en Plaça Antiga Moreria núm. 4 baixos, 46122 Sagunt (València).
  
En aplicació del que establix l'article 48.1.C) en relació amb l'article 46.3 de la Llei mencionada, se sotmet l'esmentada alternativa tècnica de Programa a informació pública per un termini de vint dies hàbils comptats des de l'última publicació d'este anunci en el Diari Oficial de la Generalitat Valenciana.
  
Durant este termini qualsevol persona podrà comparéixer en l'expressada Notaria, en dia hàbil, de 09.00 a 14.00 hores, per a obtindre còpia de l'acta de protocol·lització dels esmentats documents o sol·licitar que esta se li exhibisca.
  
Així mateix, es fa constar la possibilitat de consultar en l'Ajuntament de Sagunt, Departament d'Urbanisme, en horari d'atenció al públic, les actuacions derivades de la documentació depositada, així com de presentar davant el propi Ajuntament, per a la seua incorporació a les mateixes, tant al·legacions com alternatives tècniques que pretenguen competir amb l'exposada al públic, així com proposicions juridicoeconòmiques per a executar qualsevol de les alternatives.
  
Les proposicions juridicoeconòmiques es presentaran durant els cinc dies següents al venciment del termini indicat anteriorment. Estos terminis quedaran prorrogats, per vint dies addicionals, si durant els deu primers d'informació pública alguna persona es comprometera a presentar una alternativa substancialment diferent de la inicial i en prestara caució en la quantia que determine l'Ajuntament. En este cas, la pròrroga es farà constar en l'expedient, s'anunciarà en el tauler d'anuncis de l'Ajuntament i es comunicarà als que, per desconéixer-la, presenten pliques prematurament.
  
L'acte d'obertura de pliques tindrà lloc el dia hàbil següent a la conclusió del termini per a presentar-les.
  
El present anunci es publica també als efectes que disposa l'article 59.4 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, per als titulars no identificats, per a aquells el domicili fiscal dels quals és desconegut i per als titulars que no es troben en la base de dades de la relació que emet el Centre de Gestió Cadastral, als efectes de remetre avís amb el contingut d'este anunci als titulars de drets que figuren al cadastre, segons el que preveu l'article 46.3 de la Llei 6/1994 citada:
  
Referència cadastral: Polígon 43
  
Parcel·la: Parcel·la 198
  
Titular cadastral: José Sebastiá Aguilar
  
Domicili fiscal: Sense domicili
  
Sagunt, 5 de juliol de 2005.- L'apoderat: Miguel Domínguez Ferruses.
  
2. Altres assumptes
  
Ajuntament d'Alaquàs
  
Informació pública del Programa d'Actuació Integrada de la Unitat d'execució C-1 delimitada per la Modificació Puntual nº 12 del PGOU d'Alaquàs. [2005/XZ8510]
  
L'Ajuntament d'Alaquàs, mitjançant la Resolució d'Alcaldia 1343/05 de data 5 de juliol de 2005, va acordar sotmetre a informació pública el Programa d'Actuació Integrada de la Unitat d'execució C-1 delimitada per la Modificació Puntual núm. 12 del PGOU d'Alaquàs redactat per l'arquitecte superior Vicente García Martínez; Unitat d'Execució inclosa en un sector delimitat pels vials En Projecte, C/ Palleter, C/ Camí Vell de Torrent i C/ Cid. Igualment, de conformitat amb els articles 53 i 69 de la Llei Reguladora de l'Activitat Urbanística, a través de l'abans esmentada resolució es va acordar tramitar simultàniament el Projecte d'Urbanització comprensiu de les obres d'urbanització de la esmentada Unitat d'Execució, així com el Projecte de Reparcel·lació; documents tots ells redactats per l'abans referit arquitecte superior.
  
Tant el Programa d'Actuació Integrada, el qual fixa com a sistema de gestió el directe, designant a l'Ajuntament com a urbanitzador, com el Projecte de Reparcel·lació i Projecte d'Urbanització abans esmentats; queden exposats al públic de conformitat amb els articles 46.3, 53 i 69 de la Llei Reguladora de l'Activitat Urbanística, Llei 6/94 de 15 de Novembre de la Generalitat Valenciana; i aquests podran ser examinats i formular les al·legacions que s'estimen pertinents, tot això en el termini de 20 dies comptadors a partir de l'endemà de la publicació del present anunci en el Diari Oficial de la Generalitat Valenciana.